recursal/SuperWikiNEXT-32B huggingface dataset:
**சின்னமணி** என அழைக்கப்படும் **க. நா. கணபதிப்பிள்ளை** (மார்ச் 30, 1936 - பெப்ரவரி 4, 2015) யாழ்ப்பாணத்தில் புகழ்பெற்ற ஒரு வில்லிசைக் கலைஞராவார். நடனம், நாடகம், வில்லிசை போன்ற மூன்று கலைகளிலும் சிறந்து விளங்கினார். இவர் உடுக்கு வாசிப்பதிலும் திறமை பெற்றவர்.

வாழ்க்கைக் குறிப்பு
-------------------

சின்னமணி பருத்தித்துறை மாதனை என்ற ஊரில் நாகலிங்கம், ராசம்மா ஆகியோருக்கு இரண்டாவது மகனாகப் பிறந்தவர். தனது ஆரம்பக்கல்வியை மாதனை மெதடிஸ்த மிசன் பாடசாலையிலும் உயர்தரக் கல்வியை ஏழாலை உயர்தரப் பாடசாலையிலும் கற்றுக் கொண்டார். 9 வயதிலேயே குறவன் குறத்தி என்ற நாடகத்தில் நடித்து பாராட்டுப் பெற்றார். யாழ் கலாசேத்திராவில் வி.கே.செல்லையாவிடம் கலை நுணுக்கங்களைக் கற்றுக் கொண்ட சின்னமணி, அவரின் வழிகாட்டலுடன் 1949 ஆம் ஆண்டு கொழும்பு றோயல் கல்லூரியில் இடம்பெற்ற கப்பற்பாட்டு நாடகத்தில் நடித்தார். 1951 ஆம் ஆண்டு முதல் கலையுலகில் நுழைந்த சின்னமணி பல மூத்த பெரும் கலைஞர்களோடு இணைந்து நடித்தார். வீரமைந்தன், சரியா தப்பா, தில்பு சுல்தான் ஆகிய சமூக நாடகங்களிலும், காத்தவராயன், அரிச்சந்திரா, ஸ்ரீவள்ளி, சத்தியவான் சாவித்திரி போன்ற சரித்திர நாடங்களிலும் நடித்துப் புகழ் பெற்றார். ஒல்லியான உடலமைப்பைக் கொண்ட இவர் சிறுவயது தொடக்கம் எல்லோராலும் சின்னமணி என்றே அழைக்கப்பட்டார். துப்பதாகே துக்க என்ற சிங்களத் திரைப்படத்தில் நடிக்கும் வாய்ப்புக் கிடைத்தது. யாழ்ப்பாணத்தில் கோவில் திருவிழாக்களிலும், பொதுக் கலை நிகழ்வுகளிலும் இடம்பெறும் சின்னமணி குழுவினரின் வில்லிசை நிகழ்ச்சிகளைக் காண பெரும் திரளாக மக்கள் கூடுவர்.

1954 ஆம் ஆண்டு இரத்மலானை, கொத்தலாவை போன்ற இடங்களிலுள்ள தமிழ்ப் பாடசாலைகளில் தமிழ் ஆசிரியராகப் பணியாற்றினார். 1957 ஆம் ஆண்டு யாழ்ப்பாணம் கூட்டுறவுப் பண்ணைப் பால் சபையில் கணக்காளராகவும் கடமையாற்றியுள்ளார். 1960 ஆம் ஆண்டு ஆசிரியையான அன்னமுத்து என்பவரைத் திருமணம் புரிந்த சின்னமணிக்கு நான்கு பிள்ளைகள் உள்ளனர். அச்சுவேலியில் வாழ்ந்து வந்தார்.

மறைவு
-----

கணபதிப்பிள்ளை, பெப்ரவரி 4, 2015 அன்று காலமானார்.

பட்டங்களும் விருதுகளும்
-----------------------

* வில்லிசைக் கலைஞான சோதி
* வில்லிசை வித்தகன்
* வில்லிசைவாணன்
* வில்லிசை மாமணி
* கலாபூசணம் (2008)
* ஆளுனர் விருது (2003)

உசாத்துணை
---------

* வில்லிசைக் கலைஞர் சின்னமணி, யாழ்மண்
**கதிரவேற்பிள்ளை பாலசிங்கம்** (*Kathiravetpillai Balasingam*, 23 சூன் 1876 – 4 செப்டம்பர் 1952) இலங்கைத் தமிழ் வழக்கறிஞரும், அரசியல்வாதியும் ஆவார். இவர் இலங்கை சட்டவாக்கப் பேரவை, இலங்கையின் நிறைவேற்றுப் பேரவை ஆகியவற்றின் உறுப்பினராக இருந்தவர்.

வாழ்க்கைக் குறிப்பு
-------------------

பாலசிங்கம் இலங்கையின் வடக்கே யாழ்ப்பாண மாவட்டத்தில் உடுப்பிட்டி என்ற ஊரில் வைமன் கு. கதிரவேற்பிள்ளை என்பவருக்குப் பிறந்தார். இவர் யாழ்ப்பாணக் கல்லூரி, மற்றும் கொழும்பு றோயல் கல்லூரி ஆகியவறில் கல்வி கற்றார். பின்னர் இவர் சட்டக் கல்வியை முடித்து கொழும்பில் வழக்கறிஞராகவும், பின்னர் மாவட்ட நீதிபதியாகவும் பணியாற்றினார். இவருக்கு ஒரு மகனும் (குமாரசாமி) ஒரு மகளும் உள்ளனர்.

அரசியலில்
---------

இவர் இலங்கை சட்டவாக்கப் பேரவைக்கு இரண்டாவது தமிழ் உறுப்பினராக 1914 ஆம் ஆண்டில் தெரிவு செய்யப்பட்டார். 1924 ஆம் ஆண்டில் இலங்கையின் நிறைவேற்றுப் பேரவை உறுப்பினரானார். 1936 ஆம் ஆண்டு நடைபெற்ற இலங்கை அரசாங்க சபை தேர்தலில் பாலசிங்கம் பருத்தித்துறை தேர்தல் தொகுதியில் ஜி. ஜி. பொன்னம்பலத்தை எதிர்த்துப் போட்டியிட்டு 7,007 வாக்குகள் வித்தியாசத்தில் தோல்வியடைந்தார். இலங்கையில் ஆயுர்வேத மருத்துவக் கல்லூரி, சுதேச மருத்துவமனை, அரசு அடைமான வங்கி போன்ற சேவைகள் ஆரம்பிப்பதற்கு இவர் மூல காரணமாக விளங்கினார். மாவலி ஆற்று நீரை வேளாண்மைக்கு வசதியாகத் திசை திருப்ப இவர் முன்னோடியாக இருந்து உழைத்தார்.

மறைவு
-----

பாலசிங்கம் 1952 செப்டம்பர் 4 இல் மறைந்தார். 1984 ஆம் ஆண்டு மே 22 இல் இலங்கை அரசு இவரது படம் பொறித்த முத்திரை வெளியிட்டுக் கௌரவப்படுத்தியது.

மேற்கோள்கள்
-----------

1. 1 2 3 4 5  Arumugam, S. (1997). *Dictionary of Biography of the Tamils of Ceylon*. பக். 21-22. .
2. ↑  "இலங்கையில் பொதுத்தேர்தல் பிரேரணைகள்". *ஈழகேசரி*: pp. 6. 1 மார்ச் 1936.
**கந்தர் தாமோதரம்பிள்ளை லிங்கநாதன்** (*Kanthar Thamotharampillai Linganathan*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.

வாழ்க்கைக் குறிப்பு
-------------------

லிங்கநாதன் வவுனியா மாவட்டம் நெடுங்கேணியில் வேளாண்மைக் குடும்பம் ஒன்றில் பிறந்தவர். அன்றைய ஈழப்போர்ச் சூழலில் இவர் 1983 ஆம் ஆண்டில் தமிழீழ மக்கள் விடுதலைக் கழகத்தில் (புளொட்) சேர்ந்து ஆயுதப் போராட்டத்தில் இணைந்து கொண்டார்.

அரசியலில்
---------

பல போராட்ட அமைப்புகள் சனநாயக அரசியலுக்குத் திரும்பிய வேளையில் லிங்கநாதனும் 1994 ஆம் ஆண்டில் வவுனியா நகரசபைத் தலைவராகத் தேர்ந்தெடுக்கப்பட்டார். இரண்டாவது தடவையாகவும் நகரசபை உறுப்பினராகத் தேர்தெடுக்கப்பட்டார். பின்னர் சிறிது காலம் அரசியலில் இருந்து ஒதுங்கியிருந்தார்.

லிங்கநாதன் 2013 வட மாகாண சபைத் தேர்தலில் தமிழீழ மக்கள் விடுதலைக் கழகத்தினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக வவுனியா மாவட்டத்தில் போட்டியிட்டு 11,901 விருப்பு வாக்குகள் பெற்று வட மாகாண சபை உறுப்பினரானார். இவர் 2013 அக்டோபர் 14 ஆம் நாள் மாகாண சபை உறுப்பினராக புளொட் அமைப்பின் செயலாளர் முன்னிலையில் வவுனியாவில் பதவியேற்றுக் கொண்டார்.

மேற்கோள்கள்
-----------

1. 1 2  "வேட்பாளர் அறிமுகம்: ஜி.ரி.லிங்கநாதன்". *வீரகேசரி*. 6 ஆகத்து 2013.
2. ↑  "PART I : SECTION (I) — GENERAL Government Notifications PROVINCIAL COUNCILS ELECTIONS ACT, No. 2 OF 1988 Northern Province Provincial Council". *இலங்கை அரச வர்த்தமானி Extraordinary* **1829/33**. 25 செப்டம்பர் 2013.. பார்த்த நாள்: 2013-10-18.
3. ↑  "PROVINCIAL COUNCIL ELECTIONS 2013 – Results and preferential votes: Northern Province". *டெய்லி மிரர்*. 26 செப்டம்பர் 2013. .
4. ↑  "சித்தார்த்தன் மற்றும் ஜி.ரி.லிங்கநாதன் புளொட் அமைப்பின் செயலாளர் முன்னிலையில் சத்தியப் பிரமாணம்". *தமிழ்வின்*. 14 அக்டோபர் 2013. Archived from the original on 2013-10-17. .
**ரகசிய போலீஸ்** (*Ragasiya Police*) 1995 ஆம் ஆண்டு சரத்குமார் மற்றும் நக்மா நடிப்பில், ஆர். எஸ். இளவரசன் இயக்கத்தில், ஏ. என். சுந்தரேசன் தயாரிப்பில், லட்சுமிகாந்த்-பியாரிலால் இசையில் வெளியான தமிழ் திரைப்படம்.

கதைச்சுருக்கம்
--------------

முதலமைச்சராக ஆசைப்படும் உள்துறை அமைச்சர் பொன்னுரங்கம் (கவுண்டமணி) அதற்காக மாநிலத்தில் ஒரு பிரச்சனையை உருவாக்கத் திட்டமிடுகிறார். அழகம்பெருமாளின் (ஆனந்த்ராஜ்) மூலம் எதிர்க்கட்சி அலுவலகத்தில் வெடிகுண்டு வைத்து வெடிக்கச்செய்ததில் 22 பேர் இறக்கின்றனர். முதலமைச்சர், (ராதிகா) காவல்துறை இணை ஆணையர் சூரியாவை (சரத்குமார்) இந்த வழக்கை விசாரிக்க நியமிக்கிறார்.

சூரியாவும் ராஜியும் (நக்மா) காதலர்கள். முதல்வரைக் கொல்வதற்காக பெருமாள் செய்யும் முயற்சிகளை முறியடிக்கும் சூரியா அதில் படுகாயமடைகிறான். பெருமாளின் ஆலோசனைப்படி பொன்னுரங்கம் இந்த வாய்ப்பைப் பயன்படுத்தி சூரியாவை வேறு துறைக்கு மாற்றுகிறான். அந்த வழக்கு ராஜியின் சகோதரன் தினேஷ் வசம் ஒப்படைக்கப்படுகிறது. தினேஷ் அவ்வழக்கை விசாரணையின் போதே கொல்லப்படுகிறான். சூர்யாவின் தாயும் (சங்கீதா) கொல்லப்படுகிறாள். இந்த இரு கொலைகளுக்கும் அமைச்சர் பொன்னுரங்கம்தான் காரணம் என்று முதல்வரிடம் சூர்யாவும் ராஜியும் புகாரளிக்கின்றனர். மேலும் முதல்வரைக் கொல்லவும் திட்டம் தீட்டியுள்ளதாக தெரிவிக்கின்றனர். அரசுமுறைப் பயணமாக சீசெல்சு நாட்டுக்கு செல்வதால் உடனடியாக பொன்னுரங்கத்தின் மீது நடவடிக்கை எடுக்க இயலாது என்று கூறும் முதல்வர் சூர்யாவைத் தன் மெய்காப்பாளராக நியமித்துத் தன்னுடன் அழைத்துச் செல்கிறார்.

சீசெல்சு நாட்டில் முதல்வரைக் கொல்லும் திட்டத்துடன் வரும் பெருமாளைக் கைது செய்கிறார் சூர்யா. பெருமாள் கைது செய்யப்பட்டதை அறிந்த பொன்னுரங்கம் தற்கொலை செய்துகொள்கிறார்.

நடிகர்கள்
---------

* சரத்குமார் - சூர்யா
* நக்மா - ராஜி
* ராதிகா - தமிழக முதல்வர்
* ஆனந்தராஜ் - அழகம் பெருமாள்
* கவுண்டமணி - பொன்னுரங்கம்
* தேவன் - தினேஷ்
* செந்தில் - ஹரிச்சந்திரன்
* வினு சக்ரவர்த்தி - தர்மராஜ்
* சங்கீதா - சூர்யாவின் தாய்
* விசித்ரா - எழிலரசி
* எஸ். என். லட்சுமி
* மகாநதி சங்கர்
* ஆர். என். சுதர்சன்
* ஆர். என். கிருஷ்ண பிரசாத்
* ஜோதி மீனா
* கவிதா ஸ்ரீ
* பிந்தியா
* முத்துக்குமார்
* கிருஷ்ணமூர்த்தி
* ரவிராஜ்
* ஓ. ஏ. கே. சுந்தர்

இசை
---

படத்தின் இசையமைப்பாளர் லட்சுமிகாந்த் - பியாரிலால். பாடலாசிரியர் வாலி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஏன் ஏன் | எஸ். பி. பாலசுப்பிரமணியம், கவிதா கிருஷ்ணமூர்த்தி | 6:03 |
| 2 | மயில் தோகை | எஸ். பி. பாலசுப்பிரமணியம் | 5:17 |
| 3 | மன்மதன் | சித்ரா, கவிதா கிருஷ்ணமூர்த்தி | 5:22 |
| 4 | கண் இமைக்காமல் | மனோ, சுவர்ணலதா | 3:59 |
| 5 | கண் இமைக்காமல் (மீண்டும்) | மனோ, சுவர்ணலதா | 3:59 |
| 6 | ஈச்சங்காற்று | கவிதா கிருஷ்ணமூர்த்தி | 6:17 |

மேற்கோள்கள்
-----------

1. ↑  "ரகசிய போலீஸ்".
2. ↑  "ரகசிய போலீஸ்". Archived from the original on 2010-09-16. 2019-03-07 அன்று பார்க்கப்பட்டது.CS1 maint: unfit url (link)
3. ↑  "ரகசிய போலீஸ்".
4. ↑  "பாடல்கள்".
**செயிண்ட் பியேர்** (*Saint-Pierre*) கனடாவின் நியூ பவுண்ட்லாந்து கடற்கரைக்கு அப்புறமாக அமைந்துள்ள பிரான்சிய கடல்கடந்த தொகுப்புகளில் ஒன்றான செயிண்ட் பியேர் மற்றும் மீகேலோனின் தலைநகரம் ஆகும். செயிண்ட் பியேர் மற்றும் மீகேலோனில் உள்ள இரு பிரான்சிய கொம்யூன்களில் (நகராட்சி) பியேர் மிகுந்த மக்கள்தொகை கொண்ட நகராட்சியாகும்.

புவியியல்
---------

செயிண்ட் பியேர் கொம்யூன் (நகராட்சி) செயிண்ட் பியேர் தீவுப் பகுதியையும் அடுத்துள்ள சிறு தீவுப் பகுதிகளையும் உள்ளடக்கியது. இவற்றில் *ல ஐல் ஆக்சு மாரின்* என்ற சிறுதீவு குறிப்பிடத்தக்க அளவிலானதாகும். இந்த நகரத்தில் செயிண்ட் பியேர் மற்றும் மீகேலோனின் 90% மக்கள் வாழ்ந்தாலும் இதன் வடமேற்கிலுள்ள இந்நாட்டின் மற்றொரு நகரமான *மீகேலோன்-லாங்கிளேடை* விட பரப்பளவில் சிறியதாகும். 

செயிண்ட் பியேர் தீவின் கிழக்குக் கடலோரமாக அத்திலாந்திக்குப் பெருங்கடலை நோக்கியுள்ள *பராசாய்சு* எனப்படும் துறைமுகத்தின் வடக்கில் முதன்மை நகரமும் ஆட்சி மன்ற அலுவலகங்களும் அமைந்துள்ளன. இயற்கைத் துறைமுகமான பராசாய்சைச் சுற்றிலும் சிறு தீவுகள் அரணாக உள்ளன.

மக்கட்தொகையியல்
---------------

2006ஆம் ஆண்டு கணக்கெடுப்பின்படி இந்த நகராட்சியின் மக்கள்தொகை 5,888 ஆகும். இவர்களில் பெரும்பாலோர் பாசுக்கு, பிரித்தனி, நார்மண்டி இனத்தவராவர்.

அரசு
----

நகராட்சி நகரமன்றத்தையும் நகரத்தந்தையையும் கொண்டியங்குகின்றது.

பனிப்பொழிவின்போது செயிண்ட் பியேர்.
மேகமூட்டமான நாளொன்றில்.

அடையாளங்கள்
-----------

துறைமுகத்தையொட்டி அஞ்சல் அலுவலகமும் சுங்க அலுவலகமும் அமைந்துள்ளன; இவற்றின் பின்னே நகரத்தின் மையமான சார்லசு டிகாலே சதுக்கம் அமைந்துள்ளது.

செயிண்ட் பியேரில் உள்ள மற்ற கட்டிடங்கள்: சதுக்கத்திற்கு வடக்கே செயிண்ட் பியேர் பேராலயம் பெருந்தீவிபத்தை அடுத்து இருபதாம் நூற்றாண்டின் துவக்கத்தில் கட்டப்பட்டுள்ளது; துறைமுகத்தின் வாயிலில் பாயிண்ட் ஆக்சு கேனோன்சு கலங்கரைவிளக்கம்; மேலும் வடக்கில், நகரத்தின் முன்னாள் மருத்துவமனைக்கு அருகே, பிரான்டன் பெலோட்டா விளையாட்டரங்கம் உள்ளது.

* தளபதி சார்லசு டிகால் சதுக்கம்தளபதி சார்லசு டிகால் சதுக்கம்
* செயிண்ட் பியேர்  பேராலயம்செயிண்ட் பியேர் பேராலயம்
* பாயிண்ட் ஆக்சு கேனோன்சு கலங்கரைவிளக்கம்பாயிண்ட் ஆக்சு கேனோன்சு கலங்கரைவிளக்கம்
* பிரான்டன்  பெலோட்டா  விளையாட்டரங்கம்பிரான்டன் பெலோட்டா விளையாட்டரங்கம்

மேற்சான்றுகள்
-------------

1. ↑  Insee - Bases de donnees - Les resultats des recensements de la population

வெளியிணைப்புகள்
---------------

விக்கிமீடியா பொதுவகத்தில்,  
 ***செயிண்ட்-பியேர்***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***செயிண்ட் பியேர்*** என்ற இடத்திற்கான பயண வழிகாட்டி உள்ளது. |

* Official website (பிரெஞ்சு)
* Encyclopédie de Saint-Pierre et Miquelon பரணிடப்பட்டது 2005-05-29 at the வந்தவழி இயந்திரம்
* Tourism and Travel Resources for St Pierre & Miquelon
* Frequently Asked Questions Tourism and Travel
* Map of Saint-Pierre
* Local Airline Air Saint-Pierre
* Ferry service for Saint-Pierre, Miquelon and Fortune Newfoundland பரணிடப்பட்டது 2013-09-30 at the வந்தவழி இயந்திரம்
**தோகூர் கரைமேலழகர் ஐயனார் வகையறா கோயில்** தமிழ்நாட்டில் தஞ்சாவூர் மாவட்டம், தோகூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரைமேல் அழகர் அய்யனார், அம்மன் சன்னதிகளும், அ/மி விநாயகர், அ/மி வன்னியசுவாமி, அ/மி கருப்பண்ண சுவாமி, அ/மி மதுரை வீரன் சுவாமி உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் இரண்டு காலப் பூசைகள் நடக்கின்றன. மாசி மாதம் மாசி மகம் முக்கிய திருவிழாவாக நடைபெறுகிறது.

படக்காட்சி
----------

* ஐயனார்ஐயனார்
* கோயில் மணிகோயில் மணி
* 
* 
*

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
நுழைவாயில்
**தஞ்சாவூர் நாகநாகேசுவரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும்.

அமைவிடம்
--------

இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கிமீ தொலைவில் கருந்தட்டாங்குடியின் அருகே வெண்ணாற்றங்கரையில் அமைந்துள்ளது.

இறைவன், இறைவி
-------------

இக்கோயிலில் உள்ள இறைவன் நாகநாகேசுவரர் என்றழைக்கப்படுகிறார். இறைவி வேதவல்லி ஆவார்.

அமைப்பு
-------

மூலவர் விமானம்சிறிய கோயிலான இக்கோயிலில் மூலவர் சன்னதிக்கு முன்பாக பலிபீடமும், நந்தியும் காணப்படுகின்றன. ஒரே திருச்சுற்றினையும், கருவறையையும் கொண்டுள்ள இக்கோயிலில் மூலவர் சன்னதிக்கு இடப்புறம் இறைவி சன்னதி உள்ளது. திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் ஆகிய நால்வர், வெற்றி விநாயகர், காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், அன்னபூரணி, கஜலட்சுமி, ஆடல் அரசர், சிவகாமி ஆகியோரின் சன்னதிகள் காணப்படுகின்றன. கோயிலின் இடப்புறம் கால பைரவர் உள்ளார். கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது.

அருகிலுள்ள கோயில்கள்
--------------------

இக்கோயிலுக்கு மிக அருகில் கரந்தை ஆதீஸ்வரசுவாமி ஜினாலயம் எனப்படுகின்ற சமணக் கோயிலும் சித்தாநந்தீசுவரர் கோயில் எனப்படுகின்ற சிவன் கோயிலும் உள்ளன.

மேற்கோள்கள்
-----------
**பெண் சிசுக் கொலை** என்பது ஒரு குழந்தை பெண்ணாகப் பிறக்கும் என அறிந்தால், அல்லது பெண்ணாகப் பிறந்தால் அந்தக் குழந்தையைக் கருக்கலைப்பது அல்லது கொலை செய்வதாகும். இந்தியா, சீனா, கொரியா போன்ற நாடுகளில் இது பரவலாக நடைபெறுகிறது. தமிழ்ச் சமூகத்திலும் குறிப்பாக தமிழ்நாட்டில் இது மிதமாக நடைபெறுகிறது. இந்தியாவில் பிறந்த பெண் குழந்தைகளும் பரவலாக கொல்லப்படுகிறது.

காரணங்கள்
---------

பல ஆசிய சமூகங்கள் ஆண் ஆதிக்க சமூகங்களாக தொடர்ந்து இருந்து வருகின்றன.[] ஆண்கள் கூடுதலாக பண்பாட்டு, அரசியல், பொருளாதார வழிகளில் மதிக்கப்படுகிறார்கள். மேலும் பெண் குழந்தைகளை வளர்த்து ஆளாக்குவது கூடிய பல தடைகளைக் கொண்டது. இதனால் பல பெற்றோர்கள் ஆண் குழந்தைகளை விரும்புகிறார்கள்.[]

சட்டம்
------

இது அனைத்து நாடுகளிலும் பெரும் தண்டனைக்கு உரிய குற்றம் என்றாலும், கருக்கலைப்பது, சிசுக் கொலை போன்றவற்றை கண்டுபிடித்துத் தண்டிப்பது நடைமுறையில் மிக அரிதாகவே நடைபெறுகிறது.

தமிழ்நாட்டில் பெண் சிசுக் கொலையும் தடுக்கும் நடவடிக்கைகளும்
-----------------------------------------------------------

பெண் சிசுக் கொலை தமிழ்நாட்டில் மிதமாக இருக்கின்றது.[] இதனைத் தடுப்பதற்காக தொட்டில் குழந்தை திட்டம் என்ற ஒரு திட்டம் அறிமுகப்படுத்தப் பட்டது.[]

மேற்கோள்கள்
-----------

1. ↑   Female infanticide in India mocks claims of progress

வெளி இணைப்புகள்
---------------
**சோபன சங்கீதம்** என்பது இந்தியப் பாரம்பரிய இசை வடிவமாகும். தக்காணத்தில் ஜெயதேவர் பாடிய கீத கோவிந்தம் இசைப்பாடல்களான, அஷ்டபதி இசைப்பாடல்கள் பிரபலமடைந்ததை அடுத்து தென்னிந்தியாவில், குறிப்பாக மலையாளக் கோவில்களில் இசையுடன் பாடப்படுகிறது. தற்போது ஆஷா சுரேஷ் நாயர் எனும் பெண் சோபன சங்கீதக் கலையில் வல்லுநராக உள்ளார்.

சோபன சங்கீதம் இரண்டு சமசுகிருதம் சொற்களிலிருந்து பெறப்பட்டது: சோபானம் மற்றும் சங்கீதம். சோபானம் என்றால் கோவிலின் புனித படிகள் மற்றும் சங்கீதம் எனில் இசை.

சோபன சங்கீதம் நிகழ்ச்சி
-----------------------

சோபன சங்கீதம் கேரளக் கோவிலின் உள் அறைக்குச் செல்லும் படிகளின் ஓரத்தில் நின்று பாடப்படுகிறது. பாரம்பரியத்தின் படி, அம்பலவாசி சமூகத்தைச் சேர்ந்த மாரர் மற்றும் பொதுவாள் சாதியைச் சேர்ந்த ஆண்கள் சோபன சங்கீதம் பாடுகிறார்கள். இவ்வாறு பாடுவது அவர்களின் பரம்பரைத் தொழிலாக உள்ளது.

சோபன சங்கீதம் கேரளாவின் வேத, நாட்டுப்புற மற்றும் பழங்குடி இசையின் மகிழ்ச்சியான கலவையின் உருவாக்கம் ஆகும். இதில் பூரணீரா, இந்தளம், கனகுறிஞ்சி, ஸ்ரீகாந்தி, காந்தாரம் மற்றும் சமந்தமலஹரி ஆகிய இராகங்கள் பயன்படுத்தப்படுகின்றன. இருப்பினும், கர்நாடக இசையில் பயன்படுத்தப்படும் இராகங்கள் நிறைய உள்ளன. சோபானம் ஒரு சிக்கலற்ற வெற்று-குறிப்பு சுயவிவரம், கமகம் ஆகியவற்றைப் பின்பற்றுகிறது. இதில் ஆலாபனம் எனப்படும் ஒரு அறிமுகப் பகுதியைக் கொண்டுள்ளது. அதைத் தொடர்ந்து பாடலும் உள்ளது.

நாளின் ஒரு குறிப்பிட்ட நேரத்தில் பாராயணம் செய்ய பரிந்துரைக்கப்பட்ட இராகங்களும் இதில் உள்ளன. இந்த வகையின் அமைப்பு பக்தி உயரத்தை அடைவதில் பக்தனின் அனுபவத்தை பிரதிபலிக்கிறது. காளி தேவியின் சக்தியை குறிக்கும் *காலம்* முன் ஆவாஹனம் பாடும் நடைமுறையில் அதன் ஆரம்பம் உள்ளது.

சோபன சங்கீதத்தின் கருவிகள்
--------------------------

கோயில்களில் சோபன சங்கீதம் பாடும் போது இடக்கை வாசித்தல்
தோல் இசைக் கருவியான இடக்கை அல்லது *இடக்கா* என்று அழைக்கப்படும் பெரிய உடுக்கை வடிவிலான இசைக் கருவியால் சோபன சங்கீதம் பாடப்படுகிறது.

சோபன சங்கீதம் பயிற்சி
---------------------

இந்த இசை வடிவம் பாரம்பரியமாக குடும்ப உறுப்பினர்களால் அடுத்த தலைமுறைக்கு கற்பிக்கப்படுகிறது. இருப்பினும் இன்றைய நாட்களில் கோயில் நகரமான வைக்கத்தில் *சேத்திர கலா பீடம்* என சான்றளிக்கப்பட்ட நிறுவனம், மாணவர்களுக்கு சோபானம் பயிற்றுவிக்கிறது. சோபன சங்கீதம் அதன் பள்ளிகளின் தொகுப்பையும் கொண்டுள்ளது. இதில் பழூர் மற்றும் ராமமங்கலம் போன்ற தென் கேரள கோவில்களிலும், திருமாந்தம்குன்னு மற்றும் குருவாயூர் போன்ற வடக்கு கோவில்களிலும் பாடப்படும் பள்ளிகளும் அடங்கும்.

சோபன சங்கீதம் வல்லுநர்கள்
-------------------------

சோபன சங்கீதத்தின் வல்லுனர்களில் சிலர் திருமாந்தம்குன்று பனியின் மறைந்த ஞேரலாட்டு ராம பொதுவாள், குருவாயூர் ஜனார்த்தனன் நெடுங்கடி மற்றும் தாமோதர மாரர், பல்லவூர் குங்குத்த மாரர், **ஆஷா சுரேஷ் குமார்** *ஆகியோர் அடங்குவர். கதகளி, கிருஷ்ணன் ஆட்டம் மற்றும் அஷ்டபதியாட்டம் போன்ற கேரள நடன நாடகங்களுக்கும், பக்தி இசையில் கலாம் பாட்டு மற்றும் முடியேட்டில் நாடக இசைக்கும் ஒலிக்கருவி வழங்குவது வரை சோபானத்தின் மொழிபெயர்ப்பு பாணி நீண்டுள்ளது.*

இதனையும் காண்க
--------------

* ஆஷா சுரேஷ் நாயர்

வெளி இணைப்புகள்
---------------

* ஆஷா சுரேஷ் குமாரின் சோபன சங்கீதம் - காணொளி

மேற்கோள்கள்
-----------

1. ↑   வார்ப்புரு:Bare URL inline
2. ↑  24-year-old Asha creates history by performing Sopana Sangeetham songs penned by her father
3. ↑  When music opens up new frontier
7°11′0″N 80°36′0″E﻿ / ﻿7.18333°N 80.60000°E﻿ / 7.18333; 80.60000

**தொழுவை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயளாலர் பிரிவு ஆகும். தொழுவை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து தென்மேற்குத் திசையில் அமைந்துள்ளது. தொழுவை இலங்கையி நீளமான ஆறான மகாவலி கங்கையின் கரையில் அமைந்துள்ளது. மேலும் கமபளைக் கண்டி இடையிலான மாற்றுப்பாதையூடாக அமைந்துள்ளது.

புவியியலும் காலநிலையும்
-----------------------

தொழுவை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 611 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 45102 | 32100 | 1155 | 9619 | 2155 | 21 | 52 |
| கிராமம் | 37221 | 31018 | 572 | 3454 | 2115 | 17 | 42 |
| தோட்டப்புறம் | 7881 | 1082 | 583 | 6165 | 40 | 4 | 6 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 45102 | 31928 | 10010 | 2231 | 589 | 327 | 17 |
| கிராமம் | 37221 | 30856 | 3552 | 2177 | 420 | 205 | 11 |
| தோட்டப்புறம் | 7881 | 1072 | 6458 | 54 | 169 | 122 | 6 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது. மணல் அகழ்வும் முக்கிய இடத்தைப் பெற்றுவருகின்றது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
கருநாடக இசை நிகழ்ச்சிகளில் பக்கவாத்தியக் கலைஞர்களால் ஒரு குறிப்பிட்ட கால அளவு வழங்கப்படும் இசைப்பகுதி, **தனி ஆவர்த்தனம்** என அழைக்கப்படுகிறது. இதனை 'தனி' என்றும் பேச்சு வழக்கில் அழைப்பர். வாய்ப்பாட்டு நிகழ்ச்சிகளில் மட்டுமல்லாது, ஏதேனும் ஒரு இசைக்கருவியை முதன்மைப்படுத்தி நடத்தப்படும் இசை நிகழ்ச்சிகளிலும் (உதாரணம்: வயலின் இசை நிகழ்ச்சி) தனி ஆவர்த்தனம் இடம்பெறும். மிருதங்கம், கடம் / தபேலா, மோர்சிங் இசைக் கலைஞர்கள் தனி ஆவர்த்தனம் நிகழ்த்துபவர் ஆவர்.

நிகழ்த்தப்படும் தருணம்
----------------------

பொதுவாக  *இராகம் தானம் பல்லவி* எனும் இசைவடிவம் பாடி முடிக்கப்பட்ட பிறகு தனி ஆவர்த்தனம் ஆரம்பிக்கப்படும்.

நிகழ்த்தப்படும் கால அளவு
------------------------

பொதுவாக 10 நிமிடங்கள் முதல் 20 நிமிடங்கள் வரை நிகழ்த்தப்படும்.

நிகழ்த்தப்படும் விதம்
---------------------

ஒரு வாய்ப்பாட்டு நிகழ்ச்சியை இங்கு எடுத்துக்கொள்வோம். பக்கவாத்தியங்களாக மிருதங்கம் மற்றும் கடம் இருப்பதாகக் கருதுவோம். பாடகர், *இராகம் தானம் பல்லவி* பாடி முடித்ததும் தனி ஆவர்த்தனத்திற்கு குறிப்பால் உணர்த்தி இடமளிப்பார்.(நிகழ்ச்சி தொடங்குவதற்கு முன்பு கலைஞர்களிடையே நிகழ்த்தப்படும் வடிவமைப்புக் கலந்துரையாடலில் இதுகுறித்து முடிவு செய்யப்பட்டிருக்கும்.)
தனி ஆவர்த்தனம், மிருதங்கக் கலைஞரால் ஆரம்பித்து வைக்கப்படும். அவர் 2 அல்லது 3 நிமிடங்கள் தொடர்ந்து வாசிப்பார். அதன் பிறகு அவர் தனது வாசிப்பை நிறுத்திக் கொள்ள, கடம் வாசிக்கும் கலைஞர் அதே அளவு காலகட்டத்துக்கு தனது வாசிப்பை நிகழ்த்துவார். இதன் பிறகு மீண்டும் மிருதங்க இசை. இப்படி மாறி மாறி இரு கலைஞர்களும் வாசிப்பர். ஒவ்வொரு சுழற்சியின்போதும் தனக்குரிய வாசிப்புக் காலகட்டத்தை இவ்விரு கலைஞர்களும் குறைத்துக் கொண்டே வருவர். ஒரு கட்டத்தில் இருவரின் வாசிப்பும் ஒன்றிணைந்து, ஒரு சில நிமிடங்களுக்கு அந்தக்கலவை தொடரும். இவ்விதம் நிகழும் இசைப்பகுதியின் உச்சத்தில்... பாடகர், பாடலின் முதல் வரியைப் பாடி தனி ஆவர்த்தனத்தை நிறைவு செய்வார். இத்தருணத்தில் வயலின் இசையும் பாடகருடன் இணைந்து கொள்ளும். அவ்வமயம் நேயர்களால் எழுப்பப்படும் கைத்தட்டல், தனி ஆவர்த்தனத்திற்கு முத்தாய்ப்பாக அமையும்.

சிறப்பு
-------

பக்கவாத்தியக் கலைஞர்களின் திறமையை தனியே அனுபவிப்பதற்கு, தனி ஆவர்த்தனம் நேயர்களுக்கு உதவுகிறது. பாடகரும், வயலின் இசைக் கலைஞரும் இக்கால இடைவெளியில் சற்று ஓய்வு எடுத்து பக்கவாத்திய இசை தரும் சுகத்தை நேயர்களுடன் சேர்ந்து தாமும் அனுபவிக்கிறார்கள்.

உசாத்துணை
---------

கே. ஏ. பக்கிரிசாமிபாரதி எழுதிய *இந்திய இசைக்கருவூலம்* எனும் நூல்
**ரொபின் தம்பு** (*Robin Tampoe*, டிசம்பர் 29, 1930 - மார்ச் 23, 2000) என அழைக்கப்படும் **ரவீந்திரா குமாரசுவாமி தம்பு** (*Rabindra Commarasamy Tampoe*) இலங்கையின் முன்னோடித் திரைப்படத் தயாரிப்பாளரும் இயக்குனரும் ஆவார். தமிழரான இவர் சிங்கள மொழித் திரைப்படங்களையே தயாரித்தார். இவர் தயாரிப்பாளரும் இயக்குனருமான டபிள்யூ. எம். எஸ். தம்புவின் மகன் ஆவார்.

வாழ்க்கைச் சுருக்கம்
--------------------

யாழ்ப்பாணத்தில் பிறந்த ரொபின் தம்பு யாழ்ப்பாணம் மத்திய கல்லூரியில் கல்வி கற்றார். 1950களின் நடுவில் கொழும்பு சட்டக் கல்லூரியில் சட்டம் பயில இணைந்தார். ஆனாலும், திரைப்படத் துறையில் ஆர்வம் மிகுந்து தனது 25வது அகவையில் தனது தந்தையாரின் வழியில் திரைப்படத் தொழிலில் இறங்கினார். 1958 ஆம் ஆண்டில் தந்தையாருடன் இணைந்து செப்பாலி என்ற சிங்களத் திரைப்படத்தை இயக்கினார். இத்திரைப்படம் முழுமையாக இந்தியாவில் தயாரிக்கப்பட்டது. 1960 ஆம் ஆண்டில் சிங்களத் திரைப்படங்கள் இந்தியாவில் தயாரிக்கப்படுவது தடை செய்யப்பபட்ட பின்னர், தந்தையும் மகனும் இலங்கையில் தமது தொழிலை ஆரம்பித்தனர். 1959 முதல் 1974 ஆம் ஆண்டுக் காலப்பகுதியில் 20 திரைப்படங்களைத் தயாரித்துள்ளார். இவர் ஜா-எல என்ற இடத்தைச் சேர்ந்த ரீட்டா பெர்னாண்டோ என்னும் சிங்களப் பெண்ணைத் திருமணம் புரிந்தார். இவர்களுக்கு ஆறு பிள்ளைகள். மூத்தவர் விலாசினி தம்பு-ஹாட்டின் ரீயூனியன் பல்கலைக்கழகத்தில் மூத்த விரிவுரையாளராகப் பணியாற்றுகிறார். தனது தந்தையின் வாழ்க்கை வரலாற்றை இவர் நூலாக வெளியிட்டுள்ளார். ரொபின் தம்புவின் மகன் சஞ்சீவ் தம்புவும் திரைப்படத் தயாரிப்பில் ஈடுபட்டவர்.

ரொபின் தம்பு திரைப்படத் தயாரிப்பில் மட்டுமல்லாது திரைப்பட இறக்குமதித் தொழிலும் ஈடுபட்டார். அத்துடன், கொழும்பு, மற்றும் வெளியூர்களில் பல திரையரங்குகளையும் சொந்தமாக இயக்கினார். இவற்றில் யாழ்ப்பாணத்தில் உள்ள ரீகல், வெல்லம்பிட்டி விலாசினி திரையரங்குகள் குறிப்பிடத்தக்கவை. 1983 ஆம் ஆண்டில் இலங்கையில் இனக்கலவரம் வெடித்ததை அடுத்து இவர் திரைப்படத் தொழிலில் இருந்து விலகிக் கொண்டார்.

இயக்கிய திரைப்படங்கள்
---------------------

* செப்பாலி (1958)
* சிரிமாலி (1959)
* சுவினீத்தா லலானி (1961)
* சுகத தேவி பிதுமா (1962)
* உடு சந்தே களு வல (1963)
* சுலலிதா சோபனி (1964)
* சாமஜே அப்பி ஒக்கொம சமனாய் (1964)
* சுதோ சுது (1965)
* சஞ்சீவன செவனெல்லே (1966)
* மகாதெனா முத்த (1966)
* சனசிலி சுவய (1966)
* தேகக்கக துக்க (1968)
* பிக் பொக்கெட் (1969)
* அத மெகெமாய் (1972)
* சுரேக்கா (1974)

மேற்கோள்கள்
-----------

1. ↑  ROBIN THAMPO: Film Database - CITWF
2. ↑  The Sunday Times Mirror Magazine
3. ↑  "Spectrum | Sundayobserver.lk - Sri Lanka". 2014-05-21 அன்று மூலம் பரணிடப்பட்டது. 2013-07-27 அன்று பார்க்கப்பட்டது.
4. ↑  தம்பிஐயா தேவதாஸ் (2004). *இலங்கை திரையுலக முன்னோடிகள்*. கொழும்பு: பூபாலசிங்கம் புத்தகசாலை. பக். 245.
5. 1 2  robintampoe.com
6. ↑  Tampoe-Hautin, Vilasnee (2008). *Last of the Big Ones*. Colombo: Tower Hall Foundation Institute. பக். 239. பன்னாட்டுத் தரப்புத்தக எண்:978-955-51-1770-8.
7. ↑  தம்பிஐயா தேவதாஸ், "பொன்விழாக் காணும் இலங்கைத் தமிழ்ச் சினிமா", வீரகேசரி, சூன் 2, 2013
**ஒ. ச. நே. ஈடுசெய்தல்** *(UTC offset)* என்பது ஒரு குறிப்பிட்ட இடத்தின் குறிப்பிட்ட நாளில் ஒருங்கிணைந்த சர்வதேச நேரத்திலிருந்து வேறுபடுகின்ற மணி மற்றும் நிமிடங்களைக் குறிக்கின்றது. பொதுவாக இந்நேர வேறுபாடு (+ அல்லது -) குறியீகள் மூலமாக குறிக்கப்படுகிறது. எனவே ,ஒரு இடத்தில் நிலவுகின்ற நேரமானது ஒருங்கிணைந்த சர்வதேச நேரத்திலிருந்து ஒரு மணி நேரம் முன்னால் இருக்கிறது என்றால் ( குளிர்காலத்தில் பெர்லினில் இருக்கும் நேரத்தைப் போல) அதை ஒருங்கிணைந்த சர்வதேச நேரத்திற்கு ஈடு செய்யும் பொருட்டு "+01:00", "+0100", அல்லது சாதாரணமாக "+01" என்று குறிக்கப்படுகிறது.

நேர வலயம் மற்றும் நேரமீடுசெய்தல்
--------------------------------

நேர வலயம் என்பது ஒரு நிலவியற் பகுதியில் உள்ள அனைவரும் கிட்டத்தட்ட ஒரே நேரத்தை உணர்வதைக் குறிக்கும்.

நேரமீடுசெய்தல் என்பது ஒரு நிலவியற்பகுதியில் நிலவும் நேரத்தை , ஒருங்கிணைந்த சர்வதேச நேரத்திற்குச் சமமான நேரமாகக் குறிப்பிடும்பொருட்டு கூட்டவோ அல்லது குறைக்கவோ செய்கின்ற நேரத்தின் அளவாகும். அந்நேரம் பகலொளி சேமிப்பு நேரம் அல்லது திட்ட நேரம் என்பவற்றில் எதுவாகவும் இருக்கலாம்.

ஏதாவதொரு குறிப்பிட்ட நேர வலயத்தில் வசிப்பவர்கள் ( உருசியா அல்லது தென் ஆப்பிரிக்கா போல) திட்ட நேரத்தை ஆண்டு முழுவதுமோ அல்லது கோடைகாலத்தின் பகல் பொழுது மற்றும் குளிர்காலத்திலோ கண்காணிக்க இயலும்.

பகலொளி சேமிப்பு நேரம்
---------------------

வட அமெரிக்கா , ஐரோப்பா மற்றும் ஆத்திரேலியா போன்ற பல நாடுகளில் பகலொளி சேமிப்பு நேரம் பயன்படுத்தப்படுகிறது. பகலொளி சேமிப்பு நேரம் என்பது பரவலாக பயன்பாட்டில் இருக்கும் திட்ட நேரத்தை கோடை மாதங்களில் முன்னோக்கி நகர்த்தும் முறையாகும். இது பொதுவாக ஒரு மணி நேரமாகும். மத்திய ஐரோப்பிய நேரம் ஒ. ச. நே + 01:00 என்பது மத்திய ஐரோப்பிய கோடை நேரம் ஒ. ச. நே + 02:00 என்று மாற்றப்படுகிறது மற்றும் பசிபிக் திட்ட நேரம் ஒ. ச. நே 08:00 என்பது பசிபிக் பகலொளி நேரமாகவும் மாற்றப்படுகிறது.

இவற்றையும் காண்க
----------------

* அ.சீ.நி 8601 - அனைத்துலக நாள் மற்றும் நேர சீர்தர நிறுவனம்.
* ஒ.ச.நே.நேரமீடுசெய்தல் பட்டியல்
* சீர்தரத்துக்கான அனைத்துலக நிறுவனம்

வெளிப்புற இணைப்புகள்
--------------------

* Time Service Dept. U.S. Naval Observatory
நுண்கணிதம் (Calculus) என்ற உட்துறையின் வெற்றி பயக்கும் மேன்மையால் 18, 19வது நூற்றாண்டுகளில் கணிதம் உயர்ந்த அறிவியல் சாதனமாக வளர்ந்தது. இதற்கெல்லாம் வேர்க் கருத்தாக இருந்தது, இன்னும் இருப்பது, ‘எல்லை’ (Limit) என்ற தத்துவம். ஆனால் 20வது நூற்றாண்டில் இடவியலில் ஆராயத் தொடங்கினவுடன் ‘*எல்லை*’ என்பதைவிட ‘**எல்லைப்புள்ளி**’ (Limit Point) என்ற தத்துவம் தான் நுண்பியச் சாதனைகளுக்குகந்தது என்று தெரிந்து கொண்டார்கள். இதன் மூலம் கணிப்பியல், அதைவிட நுண்பியமான பகுவியல் (Analysis) இரண்டும் உயர்ந்த நுண்பிய நிலையில் இடவியலில் ‘இடவியல் வெளி’ என்று பரிமளித்தது. ஆக, ‘எல்லைப்புள்ளி’ என்ற தத்துவத்தில் இடவியல் அமைப்பைப் படைப்பது ஒரு முக்கியமான வழி.

மெய்யெண்களிலிருந்து ஒரு கணம் **S** ஐ எடுத்துக் கொள்வோம். ஒரு மெய்யெண் *a* இதற்கு எல்லைப்புள்ளி என்று சொல்லப்பட வேண்டுமானால் *a* இன் இரு பக்கங்களிலுள்ள ஒவ்வொரு *ε*-தொலைவிலும் **S** இலிருந்து ஏதாவது ஒரு எண் *s* ≠ *a* இருந்தாக வேண்டும். சுருங்கச் சொன்னால், *a* இன் ஒவ்வொரு அண்மையிலும் (neighbourhood),  **S** இனுடைய எண்ணற்ற உறுப்புகள் இருக்கவேண்டும்.

எ.கா.:

**S** = {-1+1/2, 1-1/2, -1+1/3, 1-1/3, -1+1/4. 1-1/4, ……}க்கு இரண்டு எல்லைப்புள்ளிகள் உள்ளன. அவை: -1, மற்றும், 1.

S = {1, 2, 3, 4, …. } க்கு எல்லைப்புள்ளிகளே கிடையாது.

**S** = {1, ½, 1/3, ¼, ….}க்கு 0 ஒரே ஒரு எல்லைப்புள்ளி. ஒரே ஒரு எல்லைப்புள்ளிதான் என்ற நிலை ஏற்படும்போது அதை ‘எல்லை’ (Limit) என்றே சொல்வார்கள்.

**இவற்றையும் பார்க்கவும்**
--------------------------

இடவியல்
**விறைப்பு** என்பது ஒரு பொருளை வளைக்கும் போது எதிராக வெளிப்படும் விசையாகும். ஒரு பொருள் கூடுதலாக வளையும் தன்மை கொண்டது என்றால் அது குறைந்த விறைப்புத்தன்மை கொண்டுள்ளது என்று பொருள். இது உலோகத்தின் ஒரு பண்பு ஆகும்.

அளவிடும் முறை
-------------

**ஒரு பொருளின் விறைப்பான** *k* என்பது, உருக்குலைவுக்கு எதிராக அது அளிக்கும் தடையின் அளவாகும். 

{\displaystyle k={\frac {F}{\delta }}}
இங்கு,

*F* என்பது பொருளின் மீது அளிக்கப்படும் விசை.
δ என்பது அதே இயக்கத்திசை எண்ணில் விசை உருவாக்கும் இடப்பெயர்ச்சி ஆகும். [(எடுத்துக்காட்டுக்கு, ஒரு சுருள்வில்லைப் பிடித்து இழுக்கும் போது அதன் நீளத்தில் ஏற்படும் மாற்றம்)
அனைத்துலக முறை அலகுகள் படி, ஒரு பொருளின் விறைப்பை நியூட்டன்/மீட்டர் என்று அளக்கிறார்கள்..

சான்றுகள்
---------

1. ↑  Baumgart F. (2000). "Stiffness--an unknown world of mechanical science?". *Injury* (Elsevier) **31**.. பார்த்த நாள்: 2012-05-04. ""Stiffness" = "Load" divided by "Deformation"".
2. ↑  Martin Wenham (2001), "Stiffness and flexibility", *200 science investigations for young students*, p. 126, ISBN 978-0-7619-6349-3
**தலையாளங்காடு நர்த்தனபுரீஸ்வரர் கோயில்** தமிழ்நாட்டில் திருவாரூர் மாவட்டம், தலையாளங்காடு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நர்த்தனபுரீஸ்வரர், பெரியநாயகி சன்னதிகளும், பிள்ளையார் முருகன் சண்டிகேஸ்வரர் நவக்கிரகம் துர்க்கை பைரவர் சனீஸ்வரர் உபசன்னதியும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி மூன்று காலப் பூசைகள் நடக்கின்றன. [[தை மாதம்]] தை அம்மாவாசை, நவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**விரேந்திரநகர்** (**Birendranagar**) (நேபாளி: **वीरेन्द्रनगर**) மேற்கு நேபாளத்தின், மாநில எண் 6ல் உள்ள சுர்கேத் மாவட்டத்தின் நிர்வாகத் தலைமையிட நகரமும், நகர்புற நகராட்சியும் ஆகும்.

நேபாள மன்னர் விரேந்திராவின் நினைவாக, இந்நகரத்திற்கு விரேந்திரநகர் எனப் பெயரிடப்பட்டது. நேபாளத்தில் திட்டமிட்டு நிறுவப்பட்ட முதல் நகரம் விரேந்திரநகர் ஆகும். 

சுர்கேத் சமவெளியில் அமைந்த விரேந்திரநகரத்தைச் சுற்றிலும் மலைகளால் சூழப்பட்டது.

அமைவிடம்
--------

விரேந்திரநகர், நேபாளத்தின் மேற்கு வளர்ச்சி பிராந்தியம் மற்றும் மாநில எண் 6ன் நிர்வாகத் தலைமையிடம் ஆகும்.

மக்கள் தொகையில்
---------------

2011 நேபாள மக்கள் தொகை கணக்கெடுப்பின் படி, விரேந்திரநகரின் மக்கள் தொகை 1,05,107 ஆகும். அதில் ஆண்கள் 52,990 ஆகவும்; பெண்கள் 52,117 ஆகவும் உள்ளனர். இந்நகரத்தில் 12,045 வீடுகள் உள்ளது. மக்கள் அடர்த்தி ஒரு சதுர கிலோ மீட்டருக்கு 429 பேர் வீதம் உள்ளனர். 

இந்நகரத்தில் உள்ளூர் தாரு மக்கள் மற்றும் *ராஜ்கி மக்கள்* வாழ்ந்தாலும், நேபாளத்தின் பிற பகுதியிலிருந்து குடியேறிய மக்கள் அதிகம் வாழ்கின்றனர்.

தட்ப வெப்பம்
------------

விரேந்திரநகரில் கோடைக்காலத்தில் பதிவான அதிகப்படியான வெப்பம், 5 மே 1999ல் பதிவான 41.8°C ஆகும். குளிர்காலத்தில் பதிவான குறைந்த அளவு வெப்பம், 9 சனவரி 2013ல் பதிவான - 0.7°C ஆகும். 

  


| தட்பவெப்ப நிலைத் தகவல், விரேந்திரநகர் (1981-2010) |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 19.9(67.8) | 22.5(72.5) | 27.6(81.7) | 32.8(91) | 33.9(93) | 33.1(91.6) | 30.7(87.3) | 30.6(87.1) | 29.9(85.8) | 28.4(83.1) | 24.9(76.8) | 21.2(70.2) | 28.0(82.4) |
| தினசரி சராசரி °C (°F) | 12.6(54.7) | 15.2(59.4) | 19.7(67.5) | 24.7(76.5) | 27.2(81) | 28.0(82.4) | 27.1(80.8) | 26.9(80.4) | 25.8(78.4) | 22.1(71.8) | 17.7(63.9) | 13.8(56.8) | 21.7(71.1) |
| தாழ் சராசரி °C (°F) | 5.4(41.7) | 7.9(46.2) | 11.8(53.2) | 16.6(61.9) | 20.4(68.7) | 22.9(73.2) | 23.5(74.3) | 23.3(73.9) | 21.6(70.9) | 15.8(60.4) | 10.4(50.7) | 6.4(43.5) | 15.5(59.9) |
| பொழிவு mm (inches) | 34.4(1.354) | 42.5(1.673) | 26.0(1.024) | 29.2(1.15) | 91.3(3.594) | 252.3(9.933) | 471.9(18.579) | 422.6(16.638) | 190.9(7.516) | 42.4(1.669) | 9.7(0.382) | 18.5(0.728) | 1,631.7(64.24) |
| *ஆதாரம்: Department Of Hydrology and Meteorology* |

உட்கட்டமைப்பு
-------------

விரேந்திரநகர், தைலேக் மாவட்டம், ஜாஜர்கோட் மாவட்டம் மற்றும் அச்சாம் மாவட்டங்களுக்கான வணிக மையமாக விளங்குகிறது. 

விரேந்திரநகரத்தின் வானூர்தி நிலையம், தேசியத் தலைநகரமான காட்மாண்டு, சூம்லா,  ஹும்லா, காளிகோட், முமு, டோல்பா மற்றும் பிற நகரங்களுடன் இணைக்கிறது.

இரத்தினா நெடுஞ்சாலை, விரேந்திரநகருடன் பேருந்து மூலம் காட்மாண்டு, பொக்காரா, பரத்பூர், தரண், விராட்நகர் போன்ற நகரங்களை இணைக்கிறது.

கல்வி
-----

விரேந்திரநகரில் உள்ள முக்கிய கல்வி நிலையம் மேற்கு மத்திய பல்கலைக்கழகம் ஆகும்.

மேற்கோள்கள்
-----------

1. ↑  Birendranagar
2. ↑   பரணிடப்பட்டது 2016-03-15 at the வந்தவழி இயந்திரம். Retrieved 29 February 2016.
3. ↑ . Department Of Hydrology and Meteorology Retrieved 26 September 2014.

வெளி இணைப்புகள்
---------------

*
குறிப்பிட்ட ஒரு மக்கட் குழுவினருக்கு உரிய பண்பாட்டில், குறிப்பிடத்தக்க மாற்றங்கள் ஏற்படுவதைப் **பண்பாட்டு மாற்றம்** எனலாம். பண்பாடு என்பது இயக்கத் தன்மை கொண்டது இதில் மாற்றங்கள் நிகழ்ந்த வண்ணமே இருக்கின்றன. கற்றறிந்த நடத்தைகளின் தொகுப்பே பண்பாடு என்பதால், புதியவற்றைக் கற்றுக் கொள்ளும்போது மாற்றம் நிகழ்கிறது. இது, குறிப்பிட்ட சில பண்பாடுகளுக்கு மட்டுமன்றி எல்லாப் பண்பாடுகளுக்குமே பொருந்தும் ஒரு விடயம் ஆகும். 

போக்குவரத்து வசதிகள், தொலைத் தொடர்பு வசதிகள் ஆகியன மிகவும் குறைவாக இருந்த காலத்தில் மாற்றங்கள் மிக மெதுவாகவே ஏற்பட்டன. இன்றைய காலகட்டம் பல துறைகளிலும் வேகமான மாற்றங்களைக் காணும் காலகட்டம். அறிவியல் வளர்ச்சியால், போக்குவரத்து மற்றும் தொலைத் தொடர்பு வசதிகள் பெருமளவு வளர்ச்சி பெற்றுள்ளன. இதனால், பல்வேறு பண்பாடுகளைக் கொண்ட மக்களிடையே தொடர்புகள் அதிகரித்துள்ளன. ஒரு தரப்பாருடைய பண்பாட்டிலிருந்து பல விடயங்களை மறு தரப்பார் கற்றுக் கொள்கிறார்கள். இதனால் பண்பாட்டு மாற்றம் தவிக்க முடியாததாகிறது. 

பண்பாடு என்பது பல்வேறு நடவடிக்கைகளின் வெறும் தொகுப்பு அல்ல. அந்த நடவடிகைகள், ஒன்றுக்கொன்று தொடர்பின்றித் தனித்தனியாகச் செயற்படுவதில்லை.

*பண்பாடு என்பது மிகவும் இணக்கமுற்ற, ஒருங்கிணைந்த ஒரு ஒன்றியமாகும். இதனுள் உள்ள கூறுகள் அனைத்தும் செயல்நிலையில் ஒன்றோடொன்று இணைந்து செயல்படுகின்றன. ஒவ்வொரு கூறும், பண்பாடு என்னும் முழுமைக்குள், மிகவும் ஏற்ற நிலையில் பொருத்தப்பட்டுள்ளது.*
இதனால் ஒரு அம்சத்தில் நிகழும் மாற்றங்கள், பண்பாட்டின் அனைத்துக் கூறுகளிலும் தாக்கங்களை உண்டாக்குகின்றன. பண்பாட்டின் பல்வேறு கூறுகளுக்கும் இடையே உள்ள பிணைப்பு பண்பாட்டு ஒருங்கிணைப்பு (Integration of Culture) எனப்படுகிறது. பண்பாட்டு ஒருங்கிணைப்பு இறுக்கமாக இருக்கும் சமுதாயங்கள் வேண்டாத மாற்றங்களை இலகுவில் ஏற்றுக் கொள்வதில்லை. 

பண்பாட்டு மாற்றங்கள் நிகழ்வதற்குரிய வழிமுறைகளை அறிஞர்கள் பகுத்தாய்ந்து வகைப்படுத்தியுள்ளனர். அவற்றுட் சில:

* கண்டுபிடிப்புக்கள்
* புத்தாக்கங்கள்
* வெளிப்படுத்துதல்கள்
* பரவல்
* பண்பாட்டுப் பேறு
* ஓரினமாதல்
* நவீனமயமாதல்
* தொழில்மயமாதல்
* நகரமயமாதல்
* புரட்சி
* மேற்கத்தியமயமாதல்
* உயர்குடியாக்கம்
* இந்துமயமாதல்
* மதமாற்றம்
* நாடு, நகரத் தொடர்பு

இவற்றையும் பார்க்கவுzம்
-----------------------

* பண்பாட்டுப் பேரரசுவாதம்

குறிப்புகள்
-----------

1. ↑  பக்தவச்சல பாரதி, 1993. பக். 571.
**அர் ஓட்சுவிம்** (*Har Hotzvim*, எபிரேயம்: הר חוצבים‎, பொருள். கல்வெட்டியின் மலை), மற்றும் **அறிவியல்-மிகு தொழில்களின் வளாகம்** (எபிரேயம்: קריית תעשיות עתירות מדע‎, *Kiryat Ta'asiyot Atirot Mada*) இசுரேலின் எருசலேமின் வடமேற்கில் அமைந்துள்ள உயர்நுட்ப தொழிற்பூங்கா ஆகும். இன்டெல், டேவா, ஆம்டாக்சு, என்டிஎசு, ஓஃபிர் ஆப்ட்ரானிக்சு, சான்டுவைன், இராடுவேர், ஐடிட்டி குளோபல் இசுரேல் போன்ற அறிவியல் சார்ந்த மற்றும் தொழினுட்ப தொழிலகங்கள் இங்குதான் அமைந்துள்ளன. இத்தகையப் பெரிய நிறுவனங்களைத் தவிர ஏறத்தாழ 100 சிறு, குறு உயர்நுட்ப நிறுவனங்கள் உள்ளதோடு இப்பூங்கா தொழினுட்ப அடைகாப்பகமாகவும் விளங்குகிறது. 2011இல், அர் ஓட்சுவிம் 10,000 பேருக்கு வேலைவாய்ப்பு தந்துள்ளது.

மேற்சான்றுகள்
-------------

1. ↑  "அலுவல்முறை வலைத்தளம் (ஆங்கிலம்)". 2007-04-27 அன்று மூலம் பரணிடப்பட்டது. 2014-08-14 அன்று பார்க்கப்பட்டது.
2. ↑  "Biojerusalem". 2016-03-03 அன்று மூலம் பரணிடப்பட்டது. 2014-08-14 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2008-11-13 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-13 அன்று பார்க்கப்பட்டது.
இரஷ்யாவின் மாஸ்கோவில் உள்ள லாஸ்டோகா நகர விரைவு ரயில்   

சிவப்பு குறிகள் உள்ளூர்  ரயில்களையும், நீல குறிகள் விரைவு ரயில்களையும் குறிக்கும்.  

விரைவுத் தொடருந்துகள் (சில நேரங்களில் வேகமான தொடருந்துகள் என குறிப்பிடப்படுகின்றன, பொதுவாக "சாதாரண தொடருந்துகளின் வேகத்தை விட வேகமானது") என்பது ஒரு தொடருந்து சேவையாகும். விரைவுத் தொடருந்துகள் உள்ளூர் தொடருந்துகளோடு ஒப்பிடுகையில் குறைவான நிறுத்தங்களில் மட்டுமே நின்று செல்கின்றன. சில நேரங்களில், உள்ளூர் தொடருந்து சேவையைப் பின்தள்ளும் படி விரைவுத் தொடருந்து சென்ற பின் உள்ளூர் தொடருந்துகள் இயக்கப்படுகின்றன. அதற்கு பின் உள்ளூர் சேவை இல்லை. இரவு நேரங்களில், அல்லது  மற்ற நேரங்களில், விரைவுத் தொடருந்துகள் உள்ளூர் தொடருந்துகளாக இயக்கப்படுகின்றன. ஆனால் ஒரு விரைவுத் தொடருந்து நிறுத்தப்படும். 

நீண்ட தூரத்திலான தொடருந்து சேவையை நடைமுறைப்படுத்தப்படும் போது, சில விரைவான போக்குவரத்து அமைப்புகள் வெற்றிகரமாக திட்டமிடப்பட்டு நிரூபிக்கப்பட்டுள்ளது. நியூயார்க் நகரின் சுரங்கப்பாதையின் ஒரு பெரிய பகுதியானது 4-வழி அமைப்பைக் கொண்டிருக்கிறது. உள்ளூர் ரயில்களுக்கான வெளிப்புறம் இரண்டு, விரைவு ரயில்களில் உள் இரண்டும் (மூன்று வழிப் பாதைகள், விரைவு ரயில் ஒரு வழி சேவை, திசை திருப்புதல் சேவையை வழங்குகிறது). இது சிகாகோவின் சிவப்பு வழி மற்றும் ஊதா வழி பகுதிகளிலும் லண்டன் நிலத்தடி பகுதிகளின் இரண்டு சிறிய பகுதிகளான பிகாடில்லி வழி மற்றும் பெரு நகர வழி. விரைவுத் தொடருந்து சேவைகளின் பல வகைகள் (எ.கா. அரை-எக்ஸ்பிரஸ், வரையறுக்கப்பட்ட எக்ஸ்பிரஸ்) பிரதான ஜப்பானிய இரயில்வே நிலையிலும், சியோல் மெட்ரோவின் 1 வது வரிசையிலும் உள்ளது.
**சௌரவ் சுமன்** (பிறப்பு) இந்தியாவைச் சேர்ந்த வேளாண் ஆராய்ச்சியாளர் ஆவார். இவருக்கு நா சக்தி விருது வழங்கப்பட்டது. பீகாரில் பெண்களுக்கு அதிகாரம் அளிக்கும் ஒரு தன்னார்வ தொண்டு நிறுவனத்தை இவர் வழிநடத்துகிறார். மகிசாசுர தியாக தின கொண்டாட்டங்களை ஏற்பாடு செய்வதிலும் ஈடுபட்டுள்ளார்.

வாழ்க்கை
--------

1980ஆம் ஆண்டில் இவரது தந்தை காமேஷ்வர் சிங் கைது செய்யப்பட்டு கொலை செய்யப்பட்டதாக கருதப்பட்டு, பின்னர் மாற்றப்பட்டது. 

இவர் அலிகர் முஸ்லீம் பல்கலைக்கழகத்தில் விவசாய அறிவியலைப் படித்தார். ஆனால் பின்னர் சமூகப் பணிகளில் ஈடுபட முடிவு செய்தார். 

இவர், தன்னார்வ தொண்டு நிறுவனமான சேவா அமைப்பின் செயலாளரானார். இந்த அமைப்பு நவாதா நகரைச் சுற்றியுள்ள பகுதிகளில் கவனம் செலுத்துகிறது, ஆனால் பீகார் மீதும் ஆர்வமாக உள்ளது. இவர் சேவா அமைப்பின் மூலம் பெண்களுக்கான தகவல் தொழில்நுட்பத்தையும், செல்லிடத் தொலைபேசியில் படிப்பதற்காகவும் ஏற்பாடு செய்தார். மேலும் இந்திய விண்வெளி ஆராய்ச்சி அமைப்புக்கான (இஸ்ரோ) விவசாய ஆராய்ச்சியில் பெண்கள் பங்கேற்கவும் ஏற்பாடு செய்தார். 

மகிசாசுர தியாக தின கொண்டாட்டங்கள் ஒரு சர்ச்சைக்குரிய கொண்டாட்டமாக இருந்தாலும், அதை ஏற்பாடு செய்வதில் இவர் ஈடுபட்டுள்ளார்.

விருது
------

2016ஆம் ஆண்டில் இந்தியாவில் பெண்களுக்கு வழங்கப்படும் மிக உயர்ந்த விருதான நாரி சக்தி விருதினை குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி வழங்கினார்.  பெண்கள் மற்றும் குழந்தைகள் மேம்பாட்டு அமைச்சகம் இந்நிகழ்ச்சியை ஏற்பாடு செய்திருந்ததுடன், அத்துறையின் அமைச்சர் மேனகா காந்தியும் பிரதமர் நரேந்திர மோடியும் கலந்து கொண்டனர்.

சர்ச்சை
-------

2018ஆம் ஆண்டில் கைலாஷ் பஸ்வான் என்பவரை கொலை செய்ய முயன்றதாக இவர் குற்றம் சாட்டப்பட்டார். ஆனால் இதற்கான எந்த ஆதாரமும் கிடைக்கவில்லை.  இவர், தான் இதில் சிக்கவைக்கப்பட்டதாகவும், பஸ்வானைக் கொல்ல தான் எவருக்கும் நிலமும் பணமும் கொடுக்கவில்லை என்றும் கூறி இவர் நீதிமன்றத்தில் சரணடைந்தார்.

மேற்கோள்கள்
-----------

1. ↑  Ch, Sanjeev; चन्दन, An संजीव (2016-04-16). "'Mahishasur's daughter' gets award from President". *Forward Press* (ஆங்கிலம்). 2020-07-06 அன்று பார்க்கப்பட்டது.
2. 1 2 3  Ch, Sanjeev; चन्दन, An संजीव (2016-04-16). "'Mahishasur's daughter' gets award from President". *Forward Press* (ஆங்கிலம்). 2020-07-06 அன்று பார்க்கப்பட்டது.
3. 1 2  "Woman social worker awarded by President wanted by Bihar cops for ordering an RJD leader Kailash Paswan's murder". *The New Indian Express*. 2020-07-06 அன்று பார்க்கப்பட்டது.
4. ↑  "President Pranab Mukherjee presented 2015 Nari Shakti awards". *Jagranjosh.com*. 2016-03-09. 2020-07-06 அன்று பார்க்கப்பட்டது.
5. ↑  link, Get; Facebook; Twitter; Pinterest; Email; Apps, Other. "Mahishasur martyrdom day at JNU "misuse" of freedom of speech? HRD minister Smriti Irani triggers hornet's nest". 2020-07-06 அன்று பார்க்கப்பட்டது.
6. ↑  Mar 8, Himanshi Dhawan |; 2016; Ist, 21:59. "Nari Shakti awards for women achievers | Delhi News - Times of India". *The Times of India* (ஆங்கிலம்). 2020-07-06 அன்று பார்க்கப்பட்டது.
7. ↑  Jul 17, TNN |; 2018; Ist, 01:00. "NGO secretary surrenders in neta's murder case | Patna News - Times of India". *The Times of India* (ஆங்கிலம்). 2020-07-06 அன்று பார்க்கப்பட்டது.
**விற்பி நீமெலா** *(Virpi Sinikka Niemelä)* (எல்சின்கி, 26 திசம்பர் 1936 – அர்ஜெண்டீனா, 18 திசம்பர் 2006) ஒரு முன்னணி பின்னிய அர்ஜெண்டீன வானியலாளர் ஆவார். இவர் அரசு வானியல் கழகத்தின் இணையுறுப்பினராகத் தேர்வான இரண்டாம் அர்ஜெண்டீனர் ஆவார்.

பின்லாந்தில் பிறந்த இவர் குடும்பத்தோடு 1954 இல் அர்ஜெண்டீனாவுக்குக் குடிபெயர்ந்தார். இவர் அர்ஜெண்டீனாவின் குடிமகளாகி, திருமணமுமாகி இரு ஆண்குழந்தைகளுக்குத் தாயாக உள்ளார்.

இவர் ஜார்ஜ் சகாதேயுடன் மாணவராகச் சேர்ந்து, 1974 இல் முனைவர் பட்டம் பெற்றுள்ளார். இவர் அவரோடு வாழ்க்கை முழுவதும் இணைந்து பணிபுரிந்து வருகிறார். இவரது பணி பெரிதும் உயர்பொருண்மை விண்மீன்களிலும் இரும விண்மீன்களிலும் அமைந்தது; குறிப்பாக வுல்ப்-இரேயத் விண்மீன்களில் அமைந்த்து. மெகல்லானிக முகில்களில் உள்ள வுல்ப்-ரேயத் விண்மீன்களின் ஆய்விலும் உடுக்கண இணைவுகளின் உயர்பொருண்மை விண்மீன்களின் ஆய்விலும் அவற்றினைச் சுற்றியமைந்த உடுக்கணவெளிக் குமிழிகளின் ஆய்விலும் இவர் குறிப்பிடத்தகுந்த முன்னோடியாவார். இவர் பல மாணவருக்கு ஊக்கமூட்டி அர்ஜெண்டீனாவில் வானியலை வளர்த்தெடுத்தார்.

இவரது எழுபதாம் ஆண்டு நினைவாக இவரது பிறந்த நாளில், கார்லியோவில் 2006 ஆம் ஆண்டு திசம்பர் 11 முதல் 14 வரை ஒரு பன்னாட்டுப் பணிப்பட்டறை ஏற்பாடு செய்யப்பட்டது. அதில் இவரது பெயரில் 5289 எனும் விண்மீன் பெயரிடப்பட்டது. என்றாலும் இவர் தனது பிறந்த நாளுக்கு முன்பே இறந்துவிட்டார்.

மேற்கோள்கள்
-----------

* Obituary, *Astronomy and Geophysics*, June 2007, 48(3) page 3.37
பண்பாட்டு அடையாளத்தை குறித்தபாணி உடைகளின் மூலம் அல்லது அதுபோன்ற பிற அழகியல் குறிகாட்டிகள் மூலம் வெளிப்படுத்தலாம்
**பண்பாட்டு அடையாளம்** (**Cultural identity**) என்பது, நாட்டினம், இனம், மதம், சமுதாய வகுப்பு, தலைமுறை, இடம் தனக்கெனத் தனித்துவமான பண்பாட்டைக் கொண்ட ஒரு சமுதாயக் குழு ஆகியவற்றைச் சேர்ந்தவர் என்று ஒருவருக்கு ஏற்படும் உணர்வையோ அடையாளத்தையோ குறிப்பதாகும். இந்த வகையில், பண்பாட்டு அடையாளம் என்பது ஒரு தனிமனிதனின் இயல்பும், ஒரே பண்பாட்டைப் பகிர்ந்துகொள்ளும் பல உறுப்பினர்களைக் கொண்ட ஒரு குழுவின் இயல்பும் ஆகும்.

விளக்கம்
--------

பல்வேறு நவீனப் பண்பாட்டு ஆய்வுகளும், சமூகக் கோட்பாடுகளும் பண்பாட்டு அடையாளம் குறித்து ஆராய்ந்துள்ளன. அண்மைக் காலத்தில், ஒரு புது வடிவிலான அடையாளப்படுத்துதல் உருவாகியுள்ளது. இது, தனிமனிதன் என்பதை, ஓரியல்பான முழுமை பெற்ற ஒன்று என்பதில் இருந்து பல பண்பாட்டு அடையாளங்காட்டிகள் சேர்ந்த ஒரு தொகுதியாக உடைத்துக் காண்கிறது. இப்பண்பாட்டு அடையாளங்காட்டிகள், அமைவிடம், பால், இனம், வரலாறு, நாட்டினம், மொழி, மத நம்பிக்கை, இனக்குழு, அழகியல், உணவு போன்ற பல்வேறு நிலைமைகளின் விளைவாக இருக்கலாம்.

மேற்கோள்
--------

1. ↑  Moha Ennaji, *Multilingualism, Cultural Identity, and Education in Morocco*, Springer Science & Business Media, 2005, pp.19-23
2. ↑  Manufacturing Taste: TheWalrus.ca
தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது. இவற்றில் ஒன்றான **பண்புப்பெயர்** ஒரு பொருளின் பண்பை உணர்த்தும் பெயர் ஆகும்.

தொல்காப்பியப் பார்வை
--------------------

பொருளின் தன்மை எத்தகையது என்று கூறும் பெயர்கள் பண்புப்பெயர்கள் ஆகும். பண்பானது நிறம், சுவை, அளவு, வடிவம், குணம் அல்லது பண்பு ஆகியவற்றின் அடிப்படையில் பிறக்கும்.

*சான்று*:  

வெண்சங்கு - வெண்மை + சங்கு -நிறப்பண்பைக் குறித்த பண்புப்பெயர்.  

புளிக்குழம்பு - புளிப்பு + குழம்பு - சுவைப்பண்பைக் குறித்த பண்புப்பெயர்.  

சதுரக்காகிதம் - சதுரம் + காகிதம் -வடிவப் பண்பைக் குறித்த பண்புப்பெயர்.  

நீள்வானம் - நீளம் + வானம் - அளவுப் பண்பைக் குறித்த பண்புப்பெயர்.  

இன்சொல் - இனிமை + சொல் - குணப் பண்பைக் குறித்த பண்புப்பெயர்.

நன்னூல் பார்வை
--------------

செம்மை சிறுமை சேய்மை தீமை வெம்மை புதுமை மென்மை மேன்மை திண்மை உண்மை நுண்மை   

(இவற்றின் எதிர்ச்சொல்)  

கருமை பெருமை அண்மை நன்மை குளுமை பழைமை வன்மை சிறுமை நொய்மை பொய்மை பருமை  

ஆகியவை பண்பின் பகாப்பதம் என நன்னூல் குறிப்பிடுகிறது.

பார்க்க
-------

* பண்புத்தொகை

அடிக்குறிப்பு
-------------

1. ↑  பொருட்பெயர், இடப்பெயர், காலப்பெயர், சினைப்பெயர், பண்புப்பெயர், தொழிற்பெயர்
2. ↑  
வண்ணத்தின், வடிவின், அளவின், சுவையின், என்று  

அன்ன பிறவும் அதன் குணம் நுதலி,  

'இன்னது இது' என வரூஉம் இயற்கை  

என்ன கிளவியும் பண்பின் தொகையே. (தொல்காப்பியம் 2-416)
3. ↑  
செம்மை சிறுமை சேய்மை தீமை  

வெம்மை புதுமை மென்மை மேன்மை  

திண்மை உண்மை நுண்மை இவற்று எதிர்  

இன்னவும் பண்பின் பகா நிலைப் பதமே (நன்னூல் 135)
**அண்டார்க்டிசைட்டு** *(Antarcticite)* என்பது CaCl2•6H2O.என்ற மூலக்கூற்று வாய்ப்பாடு கொண்ட அசாதாரணமான கால்சியம் குளோரைடு அறுநீரேற்று கனிமம் ஆகும். நிறமற்ற ஊசி போன்ற முக்கோணப் படிகங்களாக இது உருவாகிறது. நீர் உறிஞ்சும் திறன் கொண்ட இக்கனிமம் குறைவான நீர் ஒப்படர்த்தி 1.715 மதிப்பைக் கொண்டுள்ளது.

பெயரில் உள்ளபடி இக்கனிமம் 1965 ஆம் ஆண்டில் அண்டார்டிக்காவில் கண்டறியப்பட்டது. விக்டோரியா நிலப்பகுதியில் உள்ள ரைட் பள்ளத்தாக்கின் மேற்கு எல்லையில் தோன் யூவான் குளம் என்று பெயரிடப்பட்டுள்ள ஒர் ஏரியில் படிக வீழ்படிவாக இக்கனிமம் காணப்பட்டது. டெட்சுயா டொரில் மற்றும் சோயோ ஒசாக்கா என்ற யப்பானைச் சேர்ந்த புவிவேதியியல் அறிஞர்கள் இருவர் இக்கண்டுபிடிப்பை நிகழ்த்தினர். கலிபோர்னியாவில் உள்ள பிரிசுடோல் உலர் ஏரியின்]] உப்புநீரிலும், பகாமாசுவில் உள்ள வடக்கு ஆண்ட்ரோசு தீவின் நீலக் குழியின் உப்புநீர் அடுக்கிலும் காணப்பட்டதாகப் பின்னர் தெரிவிக்கப்பட்டுள்ளது. தென் ஆப்பிரிக்காவில் உள்ள பசுவெல்ட் தீப்பாறை வளாகத்தில் காணப்பட்ட பெக்மாடைட்டு வகை படிகப்பொருளில் குவார்ட்சு பாய்மத்திலும் காணப்பட்டதாக அறியப்படுகிறது.

கலிபோர்னியா உலர் ஏரியில் கிடைத்த அண்டார்க்டிசைட்டு கனிமத்துடன் ஆலைட்டு, கிப்சம், செலசுடைன் ஆகிய கனிமங்களும் இணைந்து காணப்பட்டன. இதைப்போலவே கால்சியம் குளோரைடின் இருநீரேற்று வடிவ சின்யாரைட்டு கனிமமும் நாற்கோணத் தொகுதியாகப் படிகமாகிறது. ஐதரோபைலைட்டு என்ற மற்றொரு கால்சியம் குளோரைடின் கனிமம் அண்டார்க்டிசைட்டு, சின்யாரைட்டு ஆகிய கனிமங்களில் இருந்து மாறுபட்டு இருக்கிறது.

மேற்கோள்கள்
-----------

1. 1 2  Handbook of Mineralogy
2. ↑  Antarcticite on Mindat.org
3. ↑  Antarcticite data on Webmineral
4. ↑  Antarcticite: A New Mineral, Calcium Chloride Hexahydrate, Discovered in Antarctica, Science 27 August 1965: Vol. 149 no. 3687 pp. 975-977
5. ↑  Sinjarite on Mindat
6. ↑  Hydrophylite on Mindat
*Withania somnifera* 
**அமுக்கிரா**, **அமுக்கரா**, **அமுக்கிரி** அல்லது **அசுவகந்தி** (About this soundஒலிப்பு (உதவி·தகவல்)) (Withania somnifera) மூலிகை மருத்துவத்தில் பயன்படும் ஒரு செடியாகும். இதன் வேரும் இலையுமே மருத்துவப் பயனுள்ளவை.

பெயர்கள்
--------

அமுக்கிராவுக்கு **அசுவகந்தி** **அமுக்குரவி**, **அமுக்கிரி**, **அசுவம்**, **அசுவகந்தம்**, **இருளிச்செவி**, **வராககர்ணி**, **கிடிச்செவி** ஆகிய வேறு பெயர்கள் உண்டு. ‘கந்தம்’ என்றால் கிழங்கு என்பதாக அசுவ‘கந்தம்’ என்றழைக்கப்படுகிறது. அசுவம் என்றால் வடமொழியில் குதிரை என்பது பொருள். குதிரை பலத்தை வழங்கும் என்பதால் அசுவகந்தா என்ற பெயரைப் பெற்றதாக கூறப்படுகிறது. இதன் இலையை முகர்ந்தால் குதிரை நாற்றம் அடிப்பதால் அசுவகந்தா அல்லது அசுவகந்தா என்று வடமொழியில் அழைக்கப்படுகிறது என்றும் கூறப்படுகிறது. இதன் இலையை அரைத்து கட்டிகளின் மேலே பூசினால் கட்டிகளை அமுக்கிவிடும் அதனால் இதனை தமிழில் அமுக்கிரா என்று அழைக்கிறார்கள்.

விளக்கம்
--------

150 - 170 சென்ட்டி மீட்டர் உயரமாக வளர்கிறது. இதன் இலைகள் முட்டை வடிவம் கொண்டவை. இதன் இலைகளின் மேற்பரப்பில் மெல்லிய ரோம வளரிகள் காணப்படும். இச்செடியானது சிவப்பு நிறம் கொண்ட சிறிய அளவிலான காய்களைக் கொண்டிருக்கும்.

குறிப்புகளும் மேற்கோள்களும்
---------------------------

1. ↑  டாக்டர் வி.விக்ரம் குமார் (2 பெப்ரவரி 2019). "முழு ஆரோக்கியம் தரும் அமுக்கரா". *கட்டுரை*. இந்து தமிழ். 6 பெப்ரவரி 2019 அன்று பார்க்கப்பட்டது.